पति ने ब्वॉयफ्रेंड से बात करते पकड़ा, तो पत्नी ने दी गाली; जानिए क्या है पूरा मामला
इन दिनों अपनी नीजी जीवन को लेकर सुर्खियों में रही SDM ज्योति मौर्या के नाम से एक वीडियो वायरल हो रहा है। इसमें देखा जा सकता है पति-पत्नी आपस में लड़ रहे हैं। पत्नी कहती है कि मेरे मां बाप जमींदार लोग हैं। हम अपनाVIDEO viral in the name of SDM Jyoti Maurya, husband caught talking to boyfriend, wife abused him; Learn about the case in detail
सोशल मीडिया पर SDM ज्योति मौर्या के नाम से एक वीडियो वायरल हो रहा है। इसमें देखा जा सकता है पति-पत्नी आपस में लड़ रहे हैं। पत्नी कहती है कि मेरे मां बाप जमींदार लोग हैं। हम अपना खर्च खुद उठा सकते हैं। वहीं, महिला अपने पति पर गंभीर आरोप लगाते हुए आपत्तिजनक शब्द बोलते हुए नजर आ रही है।
दावा किया जा रहा है कि वीडियो में दिख रही महिला कोई और नहीं बल्कि SDM ज्योति मौर्या हैं। जो अपने पति को धोखा देते हुए पकड़ी गईं थी। एक यूजर ने वीडियो शेयर कर लिखा- ये हैं SDM ज्योति मौर्या। इनके मुँह से टपकती मीठी बातें। (अर्काइव)
वीडियो का सच जानने के लिए हमने इससे जुड़े की-वर्ड्स सर्च किए। सर्च करने पर हमें ये वीडियो खबर के साथ ABP न्यूज समेत कई न्यूज वेबसाइट पर मिली। मीडिया रिपोर्ट्स में ये नहीं बताया गया है कि वायरल वीडियो में दिख रही महिला SDM ज्योति मौर्या है। वहीं, ज्योति मौर्या ने खुद भी वीडियो का खंडन करते हुए इसे फेक बताया है।
मीडिया रिपोर्ट्स में हमें इसका हाई क्वालिटी वीडियो भी मिला। इसमें महिला का चेहरा साफ तौर पर देखा जा सकता है। जिससे पता चलता है कि वायरल वीडियो में दिख रही महिला SDM ज्योति मौर्या नहीं बल्कि कोई और है।
साफ है कि सोशल मीडिया पर वायरल वीडियो के साथ किया जा रहा दावा पूरी तरह गलत है। वीडियो में दिख रही महिला SDM ज्योति मौर्या नहीं बल्कि कोई और है।
क्या है SDM ज्योति मौर्या से जुड़ा पूरा मामला
यूपी के पंचायती राज विभाग में कार्यरत चतुर्थ श्रेणी कर्मचारी आलोक मौर्य ने बरेली में तैनात पत्नी ज्योति मौर्या (पीसीएस अधिकारी) और उनके प्रेमी मनीष दुबे (होमगार्ड कमांडेंट) पर हत्या की साजिश रचने का आरोप लगाया है। पीड़ित पति ने धूमनगंज थाने के अलावा होमगार्ड मुख्यालय में भी इसकी तहरीर दी है। बता दें कि साल 2015 में आलोक मौर्या की पत्नी का यूपीपीसीएस परीक्षा में चयन हुआ था।
कई जिलों में SDM रहने के बाद ज्योति वर्तमान में बरेली के शुगर मिल में जीएम के पद पर तैनात हैं। पीड़ित पति का आरोप है कि पीसीएस अधिकारी का प्रेमी गाजियाबाद में होमगार्ड कमांडेंट के पद पर तैनात है और इसी अधिकारी के साथ उसकी पत्नी का अवैध रिश्ता है।